శత్రుచర్ల విజయరామరాజు

శత్రుచర్ల విజయరామరాజు (ఆంగ్లం: Satrucharla Vijayarama Raju), విజయనగరం జిల్లాలోని చినమేరంగి సంస్థానాదిపతి.

ఇతడు ఆగష్టు 4, 1948 సంవత్సరంలో చినమేరంగిలో జన్మించాడు. ఇతడు బొబ్బిలి రాజా కళాశాలలో చదువుకున్నాడు. రాణీ శశికళాదేవిని 1973 జూన్ 28లో వివాహం చేసుకున్నాడు.

రాజకీయరంగం
ఇతడు రాజకీయాలలో ప్రవేశించి ఆంధ్రప్రదేశ్ శాసనసభ సభ్యునిగా నాగూరు శాసనసభ నియోజకవర్గం నుండి 1978లో జనతాపార్టీ తరఫున సభ్యుడిగా ఎన్నికయ్యాడు. తరువాత 1983, 1985 శాసనసభ ఎన్నికలలో కాంగ్రెస్ పార్టీ తరఫున నిలబడి ఎన్నికైనాడు. తరువాత పార్వతీపురం లోకసభ నియోజకవర్గం నుండి 1989లో తొమ్మిదవ లోకసభకు, 1991లో పదవ లోకసభకు, 1998లో తెలుగు దేశం తరఫున 12వ లోకసభకు ఎన్నికైనాడు. 1999లో తిరిగి నాగూరు శాసనసభ నియోజకవర్గం నుండి గెలిచి ఎం.ఎల్.ఎ.గా పనిచేశాడు. తిరిగి 2004లో పార్వతీపురం నుండి  శాసనసభకు ఎన్నికైనాడు. ఇతడు వై.ఎస్.రాజశేఖర రెడ్డి మంత్రివర్గంలో అడవులు, పర్యావరణ శాఖ, సాంకేతిక శాఖ మంత్రిగా, రోశయ్య మంత్రివర్గంలో రవాణా శాఖామంత్రిగా పనిచేశాడు. 2017లో శ్రీకాకుళం జిల్లా స్థానికసంస్థల నియోజకవర్గం నుండి తెలుగు దేశం పార్టీ తరఫున నిలబడి ఆంధ్రప్రదేశ్ శాసనమండలికి ఎన్నికై ప్రస్తుతం మండలి సభ్యునిగా కొనసాగుతున్నాడు.

మూలాలు

బయటి లింకులు
https://web.archive.org/web/20060514123018/http://www.uq.net.au/~zzhsoszy/ips/c/chinnamerangi.html

1948 జననాలు
9వ లోక్‌సభ సభ్యులు
10వ లోక్‌సభ సభ్యులు
12వ లోక్‌సభ సభ్యులు
జీవిస్తున్న ప్రజలు
విజయనగరం జిల్లా రాజకీయ నాయకులు
విజయనగరం జిల్లా నుండి ఎన్నికైన శాసన సభ్యులు
విజయనగరం జిల్లా నుండి ఎన్నికైన లోక్‌సభ సభ్యులు
ఆంధ్రప్రదేశ్ రాష్ట్ర మంత్రులు